ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
ডায়াবেটিসে আক্রান্তদের অভ্যন্তরীণ ক্ষতের চিকিৎসায় দ্রুত আরোগ্য লাভের জন্য স্পিরুলিনা থেকে প্রাপ্ত হাইড্রোজেল সাহায্য করবে : আইএনএসটি-র বিজ্ঞানীরা
নয়াদিল্লী, ১৯ নভেম্বর, ২০২০
ডায়াবেটিক রোগীদের অভ্যন্তরীণ ক্ষতের দ্রুত নিরাময়ের জন্য স্পিরুলিনা থেকে প্রাপ্ত হাইড্রোজেল ইঞ্জেকশনের মাধ্যমে রোগীর শরীরে দেওয়া হলে দ্রুত আরোগ্য লাভ সম্ভব। ডায়াবেটিক রোগীদের ক্ষতে বার বার ড্রেসিং করার সময় চিকিৎসা সংক্রান্ত জটিলতার কারণে এই ক্ষত সারতে সময় লাগে। কেন্দ্রের বিজ্ঞান ও প্রযুক্তি দপ্তরের স্বায়ত্ত্ব শাসিত সংস্থা মোহালির ইন্সটিটিউট অফ ন্যানো সায়েন্স অ্যান্ড টেকনোলজি -এর বিজ্ঞানীরা সম্প্রতি কাপ্পা-ক্যারাজিনান থেকে একটি হাইড্রোজেলের উদ্ভাবন করেছেন, যে হাইড্রোজেলটি আসলে সামুদ্রিক শৈবাল সিউইড এবং স্পিরুলিনা থেকে পাওয়া যায়। এই যৌগটি লাল সিউইড থেকে জলে দ্রাব্য পলিস্যাকারাইট এবং স্পিরুলিনা থেকে প্রাপ্ত এক ধরণের প্রোটিন সি-ফাইকোসাইনিন থেকে তৈরি হয়। এই যৌগটির মাধ্যমে ডঃ সুরজিৎ কর্মকারের নেতৃত্বে একদল গবেষক ফ্লুরোসেন্টধর্মী হাইড্রোজেল তৈরি করেছেন যেটি প্রয়োগ করে ডায়াবেটিক রোগীদের অভ্যন্তরীণ ক্ষত দ্রুত সারানো সম্ভব। আইএনএসটি-র গবেষকরা দেখেছেন সব বয়সী লোকেদের জন্য এটি কার্যকর হবে ।
প্রতিরক্ষামন্ত্রক
ভারতীয় নৌবাহিনীর যুদ্ধজাহাজ 'তাবার' ফরাসি নৌবাহিনীর সাথে অনুশীলন শেষ করেছে
নতুন দিল্লি, ১৯ জুলাই, ২০২১
ভারতীয় নৌবাহিনীর যুদ্ধজাহাজ আইএনএস তাবার ফ্রান্সের ব্রেস্ট বন্দরে পৌঁছেছে। ভারত ও ফ্রান্সের মধ্যে নৌবাহিনী পর্যায়ে অনুশীলনের জন্য ওই যুদ্ধজাহাজটি পাঠানো হয়েছিল। অনুশীলনে ফ্রান্সের পক্ষ থেকে একটি দ্বি-যন্ত্র বিশিষ্ট হেলিকপ্টার এবং চারটি রাসেল ফাইটার এয়ারক্রাফট রাখা হয়েছিল।
এই অনুশীলনে বিভিন্ন ধরনের অভিযান সম্পর্কে মহড়া চালানো হয়। সমুদ্রপথে হুমকি বা ভীতি প্রদর্শনের বিরুদ্ধে দু'দেশের নৌ বাহিনী কিভাবে যৌথ অভিযান চালাতে পারে তা নিয়েও আলোচনা করা হয়।
CG/ SB
(Visitor Counter : 117
প্রধানমন্ত্রীরদপ্তর
ফ্রান্সের রাষ্ট্রপতির সঙ্গে ভার্চুয়াল বৈঠকে প্রধানমন্ত্রী শ্রী নরেন্দ্র মোদীর বক্তব্যের বঙ্গানুবাদ
নয়াদিল্লি, ১৪ ফেব্রুয়ারি, ২০২৩
আমার বন্ধু মাননীয় ইমানুয়েল ম্যাক্রোঁ
শিল্প ও বাণিজ্য মন্ত্রী শ্রী পীযুষ গোয়েল
অসামরিক বিমান পরিবহণ মন্ত্রী শ্রী জ্যোতিরাদিত্য সিন্ধিয়া
টাটা ট্রাস্টস-এর চেয়ারম্যান শ্রী রতন টাটা
টাটা সন্স-এর চেয়ারম্যান শ্রী এন চন্দ্রশেখরন
এয়ার ইন্ডিয়ার সিইও শ্রী ক্যাম্পবেল উইলসন
এয়ার বাসের সিইও গুইলোমি ফাউরি
সর্বপ্রথম আমি এয়ার ইন্ডিয়া এবং এয়ার বাসকে এই যুগান্তকারী সমঝোতার জন্য অভিনন্দন জানাচ্ছি। আমার বন্ধু রাষ্ট্রপতি ম্যাক্রোঁ এই অনুষ্ঠানে যোগ দেওয়ায় আমি তাঁকে সবিশেষ ধন্যবাদ জানাই।
এই চুক্তি ভারত এবং ফ্রান্সের মধ্যে গভীর সম্পর্কের এক সাক্ষ্য স্বরূপ। এর পাশাপাশি ভারতীয় অসামরিক পরিবহণ শিল্পের সাফল্য ও উচ্চাকাঙ্খার এটা এক নমুনা। আজ ভারতের উন্নয়নের সঙ্গে অসামরিক পরিবহণ ক্ষেত্র অঙ্গাঙ্গিভাবে জড়িত। অসামরিক পরিকাঠামোকে শক্তিশালী করা আমাদের জাতীয় পরিকাঠামো কৌশলের এক গুরুত্বপূ্র্ণ দিক। বিগত ৮ বছরে ভারতে বিমান বন্দরের সংখ্যা ৭৪ থেকে বৃদ্ধি পেয়ে ১৪৭ হয়েছে। বৃদ্ধির হার এক কথায় দ্বিগুণ। আমাদের আঞ্চলিক যোগাযোগ প্রকল্প -এর মধ্যে দিয়ে দেশের প্রান্তিক এলাকাগুলিকে বিমান সংযোগ ব্যবস্থার সঙ্গে যুক্ত করা হচ্ছে যার মধ্যে দিয়ে জনসাধারণের অর্থনৈতিক এবং সামাজিক বিকাশ প্রসারলাভ করছে।
ভারত শীঘ্রই বিমান ক্ষেত্রে বিশ্বের তৃতীয় বৃহত্তম বাজার হয়ে উঠবে। বেশ কিছু সমীক্ষা থেকে মনে করা হচ্ছে আগামী ১৫ বছরে ভারতে ২ হাজারেরও বেশি বিমানের প্রয়োজন পড়বে। আজকের এই ঐতিহাসিক ঘোষণা ক্রমবর্ধমান চাহিদা পূরণের ক্ষেত্রে বিশেষ সাহায্য করবে। ‘ভারতে তৈরি-বিশ্বের জন্য তৈরি’ ভারতের এই দৃষ্টিভঙ্গীর ফলে বিমান নির্মাণ ক্ষেত্রে অনেক নতুন সম্ভাবনার দরজা খুলে যাচ্ছে। গ্রীন ফিল্ড এবং ব্রাউন ফিল্ড বিমান বন্দরের জন্য স্বয়ংক্রিয় পথে ১০০ শতাংশ বৈদেশিক প্রত্যক্ষ বিনিয়োগের সংস্থান করা হয়েছে। ঠিক তার পাশাপাশি গ্রাউন্ড হ্যান্ডলিং পরিষেবা, রক্ষণাবেক্ষণ, মেরামত এবং ওভারহল–এর জন্য ১০০ শতাংশ বৈদেশিক প্রত্যক্ষ বিনিয়োগের অনুমতি দেওয়া হয়েছে। এর ফলে এই সমগ্র এলাকায় রক্ষণাবেক্ষণ, মেরামত এবং ওভারহল যাকে বলে এমআরও-র ক্ষেত্রে ভারত একটি হাব হয়ে উঠতে পারে। আজ বিশ্বের সমস্ত বিমান কোম্পানীগুলি ভারতে রয়েছে। আমি তাদের প্রত্যেককে এই সুযোগের পূর্ণ সদ্ব্যবহারের আহ্বান জানাচ্ছি।
বন্ধুগণ,
ভারত-ফ্রান্স কৌশলগত সহযোগিতার ক্ষেত্রে এয়ার ইন্ডিয়া এবং এয়ার বাসের মধ্যে চুক্তি একটি গুরুত্বপূর্ণ মাইল ফলক। কয়েক মাস আগে ২০২২এর অক্টোবরে আমি ভদোদরায় প্রতিরক্ষা পরিবহণ এয়ারক্র্যাফ্ট প্রকল্পের ভিত্তিপ্রস্তর স্থাপন অনুষ্ঠানে উপস্থিত ছিলাম। ২৫০ কোটি ইউরো ব্যয়ে এই প্রকল্প টাটা এবং এয়ার বাসের মধ্যে অংশীদারি ভিত্তিতে গড়ে উঠছে। আমি জেনে খুশি হলাম যে ফরাসী সংস্থা স্যাফ্রোঁ বিমান ইঞ্জিন পরিষেবার ক্ষেত্রে ভারতে সর্ববৃহৎ এমআরও সুবিধা গড়ে তুলছে।
আজ ভারত-ফ্রান্স সহযোগিতা আন্তর্জাতিক শৃঙ্খলা এবং বহুস্তরীয় ব্যবস্থা ক্ষেত্রে সুস্থিতি এবং ভারসাম্য রক্ষায় প্রত্যক্ষ ভূমিকা পালন করছে। ভারত-প্রশান্ত মহাসাগরীয় এলাকায় সুরক্ষা এবং সুস্থিতির প্রশ্নেই হোক অথবা বিশ্ব খাদ্য নিরাপত্তা বা স্বাস্থ্য নিরাপত্তাই হোক ভারত এবং ফ্রান্স উভয়ে সদর্থক অবদান রেখে চলেছে।
রাষ্ট্রপতি ম্যাক্রোঁ
আমার স্থির বিশ্বাস আমাদের দ্বিপাক্ষিক সম্পর্ক এ বছর আরও উন্নত শিখর স্পর্শ করবে। ভারতের জি২০ সভাপতিত্বে আমাদের একসঙ্গে কাজ করার আরও অনেক সুযোগ আসবে। আপনাদের সকলকে আরও একবার অনেক অনেক ধন্যবাদ।
প্রধানমন্ত্রীর মূল ভাষণটি হিন্দিতে।
PG/AB/NS
(
স্বাস্থ্যওপরিবারকল্যাণমন্ত্রক
রাজ্য ও কেন্দ্রশাসিত অঞ্চলগুলিকে ২১. ৮ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলির কাছে ১.৯ কোটির বেশি টিকার ডোজ রয়েছে
নয়াদিল্লী, ২৩ মে, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। তবে নমুনা পরীক্ষা, সংক্রমিতদের শনাক্ত করা, চিকিৎসার ব্যবস্থা করা এবং যথাযথ কোভিড আচরণবিধিও মেনে চলতে হবে। রাজ্য ও কেন্দ্রশাসিত অঞ্চলগুলি চাইলে নিজেরাও কোভিড টিকা সংগ্রহ করতে পারে।
কোভিড-১৯ টিকাকরণ অভিযানের তৃতীয় পর্যায় পয়লা মে থেকে শুরু হয়েছে। বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৫০ শতাংশ কেন্দ্র সংগ্রহ করছে। এই টিকা রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ২১,৮০,৫১,৮৯০টি টিকার ডোজ রাজ্য ও কেন্দ্রশাসিত অঞ্চলগুলিকে দিয়েছে। এরমধ্যে খরচ হয়েছে ১৯,৯০,৩১,৫৭৭ টি ডোজ দেওয়া হয়েছে। রাজ্য ও কেন্দ্রশাসিত অঞ্চলগুলির কাছে এখনও ১,৯০,২০,৩১৩ টি টিকার ডোজ আছে। আগামী ৩ দিনে ৪০,৬৫০ টি টিকার ডোজ রাজ্য ও কেন্দ্রশাসিত অঞ্চলগুলিকে পাঠানো হবে।
CG/CB/NS
(Visitor Counter : 124
উপ-রাষ্ট্রপতিরসচিবালয়
মিলাদ-উন-নবী -র প্রাক্কালে দেশবাসীকে শুভেচ্ছা জানিয়েছেন উপ-রাষ্ট্রপতি
নতুন দিল্লি, ১৮ অক্টোবর, ২০২১
উপ-রাষ্ট্রপতি শ্রী এম ভেঙ্কাইয়া নাইডু মিলাদ-উন-নবী -র প্রাক্কালে দেশবাসীকে শুভেচ্ছা জানিয়েছেন।
এক বার্তায় উপ-রাষ্ট্রপতি বলেছেন :
"নবী মোহাম্মদের জন্মদিন হিসেবে উদযাপিত মিলাদ-উন-নবী -র শুভ অনুষ্ঠান উপলক্ষে দেশের সকল নাগরিককে আমার আন্তরিক শুভেচ্ছা ও অভিনন্দন জানাই।
মহানবী মানবতাকে সহানুভূতি, সহিষ্ণুতা এবং সর্বজনীন ভ্রাতৃত্ব বোধের ন্যায়ের পথ দেখিয়েছেন।
তাঁর চিরন্তন বার্তা আমাদেরকে ন্যায়পরায়ণ, মানবিক ও সম্প্রীতি পূর্ণ সমাজ গঠনের পথ দেখায়।"
CG/SS/SKD/
(Visitor Counter : 125
প্রধানমন্ত্রীরদপ্তর
প্রধানমন্ত্রী জাতীয় সমর শিক্ষার্থী বাহিনীর সমাবেশে ভাষণ দিলেন
নয়াদিল্লি, ২৮ জানুয়ারি, ২০১৯
প্রধানমন্ত্রী শ্রী নরেন্দ্র মোদী আজ  নতুন দিল্লিতে জাতীয় সমর শিক্ষার্থী বাহিনীর  সমাবেশে ভাষণ দেন।
তিনি বলেন যে, এনসিসি ক্যাডেটদের মাঝে যখনই আসেন, তাঁর মনে পুরনো কথা ভেসে ওঠে।
গত এক বছরে সমর শিক্ষার্থী বাহিনীর ক্যাডেটরা বহু গুরুত্বপূর্ণ উদ্যোগ যেমন –স্বচ্ছ ভারত অভিযান, ডিজিটাল লেনদেন ইত্যাদির সঙ্গে যুক্ত হওয়ায় প্রধানমন্ত্রী আনন্দ প্রকাশ করেন।শ্রী মোদী বলেন, কেরলে বন্যার সময় ত্রাণ ও উদ্ধারের কাজে ক্যাডেটদের অবদান বিশেষভাবে প্রশংসনীয়।
প্রধানমন্ত্রী বলেন, আজ সারা বিশ্ব ভারতকে একটি উজ্জ্বল নক্ষত্র হিসেবে গণ্য করে। তিনি বলেন, ভারত কেবল সম্ভাবনাময়ই নয়, বরং সম্ভাবনাকে বাস্তবায়িত করার ক্ষমতা ভারতের রয়েছে, এমন একটি ধারণা বিশ্ববাসী পোষণ করে।
তিনি বলেন, অর্থনীতিই হোক বা প্রতিরক্ষা, ভারতের ক্ষমতা সম্প্রসারিত হয়েছে।তিনি আরও বলেন যে, ভারত শান্তির সমর্থক হলেও, জাতীয় নিরাপত্তার প্রয়োজনে যে কোন পদক্ষেপ নিতে ভারত দ্বিধা করবে না।প্রধানমন্ত্রী বলেন, প্রতিরক্ষা ও নিরাপত্তার ক্ষেত্রে গত সাড়ে চার বছরে বহু গুরুত্বপূর্ণ সিদ্ধান্ত গ্রহণ করা হয়েছে।তিনি জানান যে ভারত এখন নির্বাচিত এমন কয়েকটি দেশের মধ্যে রয়েছে যারা প্রতিরক্ষা বাহিনীর তিনটি স্তরেই পারমানবিক শক্তিধর।শ্রী মোদী বলেন যে দেশ নিরাপদ থাকলে যুবক-যুবতীরা তাঁদের স্বপ্ন পূরণ করতে পারবেন।
ক্যাডেটদের পরিশ্রমের প্রশংসা করেন প্রধানমন্ত্রী।সমর শিক্ষার্থীরা অনেকেই গ্রাম বা ছোট শহর থেকে এসেছেন।তিনি বলেন, বহু এনসিসি ক্যাডেট দেশকে গর্বিত করেছেন।এই প্রসঙ্গে তিনি বিখ্যাত অ্যাথলিট হিমা দাসের কথা উল্লেখ করেন।তিনি বলেন যে, পরিশ্রম ও প্রতিভা সাফল্যের চাবিকাঠি।তিনি জানান যে, সরকার ভিআইপি সংস্কৃতির বদলে ইপিআই বা ‘এভরি পার্সন ইজ ইম্পর্ট্যান্ট’সংস্কৃতি চালু করার চেষ্টা করছে।ক্যাডেটদের সবরকম নেতিবাচক চিন্তাভাবনা বর্জন করতে এবং নিজের ও দেশের উন্নতির জন্য কাজ করার আহ্বান জানান।তিনি বলেন, মহিলাদের সুযোগ দিতে এবং কর্মক্ষেত্রে মহিলাদের অংশগ্রহণ বাড়াতে বহু পদক্ষেপ গ্রহণ করা হচ্ছে।ভারতীয় সেনাবাহিনীতে এই প্রথম মহিলারা ফাইটার পাইলট হয়েছেন বলে তিনি উল্লেখ করেন।
নতুন ভারতে দুর্নীতির কোন স্থান থাকবে না বলে প্রধানমন্ত্রী ঘোষণা করেন।তিনি বলেন, যারা দুর্নীতিতে জড়িত তারা রেহাই পাবেন না।
স্বচ্ছ ভারত ও ডিজিটাল ভারতের মতো গুরুত্বপূর্ণ উদ্যোগে যুবক-যুবতীদের সক্রিয় অংশগ্রহণের প্রশংসা করেন প্রধানমন্ত্রী।সরকারের জনকল্যাণমূলক কর্মসূচিগুলি সম্বন্ধে আরও বেশি করে সচেতনতা বৃদ্ধির জন্য ক্যাডেটদের আহ্বান জানান শ্রী মোদী।আসন্ন নির্বাচনে আরও বেশি সংখ্যক যুবক-যুবতীদের ভোট দিতে প্রেরণা যোগানোর আহ্বানও তিনি জানান।তিনি বলেন, দিল্লিতে সাম্প্রতিককালে বহু নতুন নতুন দর্শনযোগ্য স্থান তৈরি হয়েছে যা ভারতের ঐতিহ্য ও মহান নেতাদের জীবনের সঙ্গে যুক্ত।তিনি ক্যাডেটদের সেই স্থানগুলি পরিদর্শন করার পরামর্শও দেন।এই প্রসঙ্গে তিনি লালকেল্লার ক্রান্তি মন্দির এবং আলিপুর রোডে বাবাসাহেব ডঃ ভীমরাও আম্বেদকরের মহাপরিনির্বাণ স্থলের উল্লেখ করেন।তিনি বলেন যে, এইসব স্থান দর্শন করলে কাজ করার শক্তি নতুন করে অর্জন করা যায়।
CG/SC/DM
(Visitor Counter : 147
প্রধানমন্ত্রীরদপ্তর
বিশ্ব বেতার দিবসে সমস্ত বেতার শ্রোতাকে প্রধানমন্ত্রীর শুভেচ্ছা
নয়াদিল্লি, ১৩ ফেব্রুয়ারি, ২০২৩
বিশ্ব বেতার দিবস উপলক্ষে সমস্ত বেতার শ্রোতা, আরজে এবং সম্প্রচার বাস্তুতন্ত্রের সঙ্গে যুক্ত সকলকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী। আগামী ২৬ ফেব্রুয়ারি ২০২৩ মন কি বাত অনুষ্ঠানের জন্য শ্রী মোদী দেশবাসীকে তাঁদের মতামত ও পরামর্শ ভাগ করে নেওয়ার আহ্বান জানিয়েছেন।
একগুচ্ছ ট্যুইটে প্রধানমন্ত্রী বলেছেন;
“বিশ্ব বেতার দিবস উপলক্ষে সমস্ত বেতার শ্রোতা, আরজে এবং সম্প্রচার বাস্তুতন্ত্রের সঙ্গে যুক্ত সকলকে শুভেচ্ছা। উদ্ভাবনী অনুষ্ঠান এবং মানুষের সৃষ্টিশীল কাজকর্ম তুলে ধরার মধ্যে দিয়ে বেতার সকলের জীবনকে আলোকদীপ্ত করুক।”
“যেহেতু বিশ্ব বেতার দিবস তাই এই উপলক্ষে আমি সকলকে আগামী ২৬ তারিখে ৯৮তম #MannKiBaat অনুষ্ঠানের কথা স্মরণ করিয়ে দিতে চাই। এই উপলক্ষে আপনাদের মতামত ভাগ করে নিন। মাইগভ, নমো অ্যাপ-এ লিখে জানান অথবা ১৮০০-১১-৭৮০০ নম্বরে ফোন করে আপনাদের মতামত রেকর্ড করুন।”
PG/AB/NS
(
শিল্পওবাণিজ্যমন্ত্রক
ভারত এবং বেলজিয়াম লুক্সেমবুর্গ ইকনমিক ইউনিয়নের মধ্যে যৌথ অর্থনৈতিক আয়োগের ষোড়শ অধিবেশন
নয়াদিল্লি, ১৯ সেপ্টেম্বর, ২০১৯
ভারত এবং বেলজিয়াম লুক্সেমবুর্গ ইকনমিক ইউনিয়ন  যৌথ অর্থনৈতিক আয়োগের ষোড়শ অধিবেশন ডাকা হয় মঙ্গলবার অর্থাৎ ১৭ সেপ্টেম্বর। দিল্লিতে আয়োজিত এই অধিবেশনে বাণিজ্য সচিব শ্রী অনুপ ওয়াধওয়ানের সঙ্গে লুক্সেমবুর্গের বিদেশ এবং ইউরোপীয় বিষয়ক মন্ত্রকের মহাসচিব শ্রীমতী সিলভি লুকাস যৌথভাবে পৌরোহিত্য করেন।
অধিবেশনে যোগ দেন বাণিজ্য দপ্তর, আয়ুষ মন্ত্রক, পুনর্নবীকরণযোগ্য শক্তি মন্ত্রক, বিদেশ মন্ত্রক, তথ্য ও সম্প্রচার এবং রেল মন্ত্রকের প্রতিনিধিরা। বেলজিয়াম প্রতিনিধিদলের নেতৃত্ব দেন সে দেশের বৈদেশিক বিষয়ক দপ্তরের ডিরেক্টর জেনারেল শ্রীমতী অ্যানিক ভ্যান কালস্টার।
পরিবহণ, লজিস্টিক্স, পুনর্নবীকরণযোগ্য বিদ্যুৎ, বিমান পরিবহণ, উপগ্রহ, অডিও-ভিস্যুয়াল শিল্প, কৃষি, খাদ্য প্রক্রিয়াকরণ শিল্পে দ্বিপাক্ষিক সম্পর্কের উন্নয়নে যৌথ অর্থনৈতিক আয়োগের গুরুত্ব নিয়ে উভয় পক্ষই আলোচনা করে। গত কয়েক বছরে যে বাণিজ্যিক পরিবর্তন দেখা গেছে আগামী বছরগুলিতে তারই নতুন রূপ দেখতে চায় ভারত এবং বিএলইইউ।
নতুন দিল্লিতে ১৯৯০-এ যে চুক্তি হয়েছিল তারই ভিত্তিতে অধিবেশন ডাকা হয়। দ্বিবার্ষিক এই সম্মেলন তিনটি দেশেরই রাজধানীতে ঘুরিয়ে-ফিরিয়ে অনুষ্ঠিত হয়।
২০১৮-১৯-এ ভারত-বেলজিয়াম এবং ভারত-লুক্সেমবুর্গের মধ্যে দ্বিপাক্ষিক বাণিজ্যের পরিমাণ যথাক্রমে ছিল ১,৭২০ কোটি মার্কিন ডলার এবং ১,৬১৯ কোটি মার্কিন ডলার। আগের বছরের তুলনায় বেলজিয়ামের ক্ষেত্রে এই বৃদ্ধি হয়েছে ৪১ শতাংশ, লুক্সেমবুর্গের ক্ষেত্রে ১৫০ শতাংশ। বেলজিয়াম থেকে ভারতে প্রত্যক্ষ বিদেশি বিনিয়োগ হয়েছে ২০০০-র এপ্রিল থেকে ১০১৯-র জুন পর্যন্ত ১৮৭ কোটি মার্কিন ডলার। লুক্সেমবুর্গ থেকে ভারতে বিনিয়োগ হয়েছে ঐ একই সময়ে ২৮৪ কোটি মার্কিন ডলার। ১৯৯৭-এ যৌথ অর্থনৈতিক আয়োগ গঠিত হয়। দ্বিপাক্ষিক অর্থনৈতিক এবং বাণিজ্যিক বিষয় নিয়ে আলোচনার এটিই প্রধান মঞ্চ। ইউরোপীয় ইউনিয়নের বাইরে ভারত বেলজিয়ামের দ্বিতীয় বৃহত্তম রপ্তানির গন্তব্য এবং চতুর্থ বৃহত্তম বাণিজ্য সহযোগী। এতে অবদান আছে ভারতীয় বংশোদ্ভূতদেরও।
বেলজিয়াম থেকে ভারতে প্রধানত রপ্তানি হয় রত্ন এবং গহনা, রাসায়নিক দ্রব্য, যন্ত্রপাতি ইত্যাদি। আর ভারত থেকে বেলজিয়ামে রপ্তানি হয় তৈরি ও পালিশ হওয়া রত্ন ও গহনা এবং রাসায়নিক দ্রব্য।
ভারতে ১৬০টি বেলজিয়াম কোম্পানি আছে। আবার বেলজিয়াম এবং ইউরোপীয় বাজারে পরিষেবা প্রদানের জন্য অনেকগুলি তথ্যপ্রযুক্তি সংস্থা সহ অনেক ভারতীয় সংস্থা আছে।
SSS/AP/DM
(Visitor Counter : 82
প্রধানমন্ত্রীরদপ্তর
নৌ-দিবস উপলক্ষে ভারতীয় নৌ-বাহিনীকে প্রধানমন্ত্রীর শুভেচ্ছা
নয়াদিল্লি, ০৪ ডিসেম্বর, ২০২২
নৌ দিবস উপলক্ষে নৌ-বাহিনীর জওয়ান ও তাঁদের পরিবারকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইটে প্রধানমন্ত্রী বলেছেন, “নৌ দিবস উপলক্ষে নৌ-বাহিনীর জওয়ান ও তাঁদের পরিবারকে আন্তরিক শুভেচ্ছা। ভারতের নৌ-বাহিনীর সমৃদ্ধ ইতিহাস নিয়ে আমরা গর্বিত। ভারতীয় নৌ-বাহিনী দৃঢ়তার সঙ্গে দেশকে রক্ষা করছে এবং কঠিন চ্যালেঞ্জের মোকাবিলায় মানবতার ভাবাদর্শ তাদের স্বতন্ত্র জায়গা করে দিয়েছে”।
PG/AB/SB
(
অসামরিকবিমানপরিবহণমন্ত্রক
অসামরিক বিমান পরিবহণ মন্ত্রী শ্রী জ্যোতিরাদিত্য সিন্ধিয়া বিশাখাপত্তনম-মুম্বাইয়ের মধ্যে সরাসরি বিমান চলাচলের সূচনা করেছেন
নয়াদিল্লী, ১৫ সেপ্টেম্বর, ২০২১
কেন্দ্রীয় অসামরিক বিমান পরিবহণ মন্ত্রী শ্রী জ্যোতিরাদিত্য সিন্ধিয়া ভার্চুয়ালি অন্ধ্রপ্রদেশের বিশাখাপত্তনম এবং মহারাষ্ট্রের মুম্বাইয়ের মধ্যে সরাসরি বিমান চলাচলের সূচনা করেছেন। অনুষ্ঠানে দপ্তরের প্রতিমন্ত্রী অবসরপ্রাপ্ত জেনারেল ডাঃ ভি কে সিং ও মন্ত্রকের সচিব শ্রী প্রদীপ খারোলা উপস্থিত ছিলেন। তাঁদের সঙ্গে স্থানীয় বিধায়ক শ্রী বাসুপল্লি গণেশ কুমার বিশাখাপত্তনম থেকে এই অনুষ্ঠানে যোগ দেন।
শ্রী সিন্ধিয়া বলেন, প্রধানমন্ত্রী শ্রী নরেন্দ্র মোদীর উদ্দেশ্য হল দেশের বড় বড় শহরগুলির পাশাপাশি বিশাখাপত্তনমের মতো শহরগুলিতেও যোগাযোগ ব্যবস্থার উন্নতি ঘটানো, যার ফলে আর্থিক বিকাশ দ্রুত হবে। বিশাখাপত্তনমের সঙ্গে ভারতের অর্থনৈতিক রাজধানী মুম্বাইয়ের মধ্যে নতুন এই বিমান চলাচলের ফলে সংশ্লিষ্ট এলাকার বাসিন্দাদের সুবিধা হবে। উড়ে দেশ কা আম নাগরিক বা উড়ান কর্মসূচির আওতায় এই বিমান চলাচল শুরু হল। বিশাখাপত্তনম থেকে এখন ১০টি শহরে ৩০২টি বিমান চলাচল করে। এতদিন বিশাখাপত্তনম এবং মুম্বাইয়ের মধ্যে শুধু এয়ার ইন্ডিয়ার বিমান চলাচল করত। এখন থেকে স্পাইস জেটের বিমান চলাচল শুরু হল। এই বিমান সোম, বুধ, বৃহস্পতি ও শনিবার চলাচল করবে।
এর ফলে দেশের প্রাচীনতম বন্দর শহর বিশাখাপত্তনমে অর্থনীতির বিকাশ ঘটবে। এই অঞ্চল পর্যটন কেন্দ্র হিসেবেও গুরুত্বপূর্ণ। এখানে সাবমেরিন মিউজিয়াম, কৈলাশ গিরি হিল পার্ক, বরা কেভস, আরাকু ভ্যালি, ইরাদা সমুদ্র সৈকত, কাতিকি জলপ্রপাত, ইক্কত শাড়ি, কাঠের খেলনা ও কলমকরি পেন্টিং পর্যটকদের কাছে আকর্ষণীয়।
CG/CB/NS
(Visitor Counter : 114
প্রধানমন্ত্রীরদপ্তর
হিমাচল প্রদেশের প্রতিষ্ঠা দিবসে রাজ্যবাসীকে শুভেচ্ছা প্রধানমন্ত্রীর
নতুন দিল্লি, ২৫ জানুয়ারি, ২০২২
প্রধানমন্ত্রী শ্রী নরেন্দ্র মোদী হিমাচল প্রদেশের প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন;
“হিমাচল প্রদেশের সমস্ত মানুষকে প্রতিষ্ঠা দিবসের শুভেচ্ছা। আমি কামনা করি প্রকৃতির কোলে অবস্থিত এই রাজ্যটি ক্রমান্বয়ে উন্নতির পথে অগ্রসর হতে থাকুক এবং দেশের উন্নয়নে তারা গুরুত্বপূর্ণ ভূমিকা পালন করুক।”
CG/SS/SKD/
(
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভায় ২০২১-২২ বিপণন মরশুমে খরিফ শস্যের জন্য ন্যূনতম সহায়ক মূল্য অনুমোদন
নতুন দিল্লি, ০৯ জুন, ২০২১
প্রধানমন্ত্রী শ্রী নরেন্দ্র মোদীর পৌরহিত্যে অর্থনৈতিক বিষয়ক ক্যাবিনেট কমিটি ২০২১-২২ বিপণন মরশুমে বাধ্যতামূলকভাবে সমস্ত খরিফ শস্যের জন্য ন্যূনতম সহায়ক মূল্য বৃদ্ধিতে অনুমোদন দিয়েছে।
কৃষকরা যাতে তাদের উৎপাদনের জন্য যথার্থ পারিশ্রমিক পান তা সুনিশ্চিত করতে সরকার ২০২১-২২ বিপণন মরশুমের জন্য খরিফ শস্যের ন্যূনতম সহায়ক মূল্য বৃদ্ধি করেছে। বিগত বছরের তুলনায় এবছর তিল শস্যে  এবং উড়দ ও তুড় শস্যে  ন্যূনতম সহায়ক মূল্য বৃদ্ধির সুপারিশ করা হয়েছে। চিনাবাদাম ও নাইজার বীজ ক্ষেত্রে গত বছরের তুলনায় এবছর ক্যুইন্টাল পিছু ২৭৫ এবং ২৩৫ টাকা করে বাড়ানো হয়েছে।
২০১৮-১৯ সালে কেন্দ্রীয় বাজাটে কৃষকদের ফসলের দাম কম পক্ষে দেড়গুণ বৃদ্ধি ও ন্যায় সঙ্গত পারিশ্রমিক পাওয়ার ক্ষেত্রে যে প্রতিশ্রুতি দেওয়া হয়েছিল তার সঙ্গে সামঞ্জস্য বজায় রেখে ২০২১-২২ বিপণন মরশুমে খরিফ শস্যের জন্য ন্যূনতম সহায়ক মূল্য বৃদ্ধি করা হয়েছে। এর ফলে কৃষকরা বাজরা চাষের ক্ষেত্রে খরচের ৮৫ শতাংশ এবং উড়দ চাষের ক্ষেত্রে খরচের ৬৫ শতাংশ এবং তুড় চাষের ক্ষেত্রে খরচের ৬২ শতাংশ পর্যন্ত অর্থ ফেরত পাবেন বলে মনে করা হচ্ছে। বাকি ফসলের জন্য কৃষকদের ফসল উৎপাদন ব্যায়ে ৫০ শতাংশ পর্যন্ত লাভ ঘরে তুলতে পারবেন বলে অনুমান করা হচ্ছে।
গত কয়েক বছরে তৈলবীজ, ডাল এবং মোটা দানাশস্যের ন্যূনতম সহায়ক মূল্য বৃদ্ধির লক্ষ্যে প্রচেষ্টা চালানো হয়েছে। যেসব অঞ্চলে ধান, গম চাষ হয় না সেখানে দীর্ঘ মেয়াদি বিকল্প পুষ্টিকর ফসল চাষের ওপর জোর দেওয়া হয়েছে। ২০১৮ সালে কেন্দ্রীয় সরকার প্রধানমন্ত্রী অন্নদাতা আয় সংরক্ষণ অভিযান -এর আওতায় একাধিক প্রকল্পের কথা ঘোষণা করেছে। কৃষকরা যাতে তাদের উৎপাদিত ফসলের জন্য যথাযথ পারিশ্রমিক পান তার জন্যই এই উদ্যোগ নেওয়া হয়েছে। ডাল উৎপাদন ক্ষেত্রে আত্মনির্ভরতা অর্জনের লক্ষ্যে আসন্ন খরিফ ২০২১ –এর মরশুমে একটি বিশেষ খরিফ কৌশল প্রস্তুত করা হয়েছে। তুড়, মুগ, উড়দ ইত্যাদি ডালের ক্ষেত্রে উৎপাদনশীলতা বৃদ্ধির জন্য বিশদ পরিকল্পনা গ্রহণ করা হয়েছে। একইভাবে তৈল বীজের জন্য ভারত সরকার চলতি বছরের খরিফ মরশুমে মিনি কিট আকারে উচ্চ ফলনশীল জাতের বীজ কৃষকদের বিনামূল্যে বিতরণের জন্য পরিকল্পনা গ্রহণ করেছে। এই বিশেষ খরিফ কর্মসূচি ৬.৩৭ লক্ষ হেক্টর জমিকে তৈল বীজ চাষের আওতায় নিয়ে আসবে এবং ১২০.২৬ লক্ষ ক্যুইন্টাল তৈলবীজ উৎপাদন সম্ভবপর হবে। পাশাপাশি ২৪.৩৬ লক্ষ ক্যুইন্টাল ভোজ্য তেল উৎপাদন সম্ভবপর হবে।
CG/SS/SKD
(Visitor Counter : 290
অর্থমন্ত্রক
অর্থমন্ত্রী শ্রীমতী নির্মলা সীতারমন পরিকাঠামো পরিকল্পনা নিয়ে এক বৈঠকে পৌরোহিত্য করেছেন
নতুন দিল্লি, ৪ জুন, ২০২১
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারতমন আজ এক ভার্চুয়াল বৈঠকে উচ্চপদস্থ সরকারি আধিকারিকদের সঙ্গে পরিকাঠামো পরিকল্পনা সম্পর্কিত এক বৈঠকে পৌরোহিত্য করেন। বিভিন্ন মন্ত্রক ও দপ্তরের সঙ্গে এটি ছিল অর্থমন্ত্রীর চতুর্থ পর্যালোচনা বৈঠক। ২০২১-২২-এর সাধারণ বাজেট পেশ করার পর পরিকাঠামো পরিকল্পনা সম্পর্কে এটি ছিল তাঁর এধণের দ্বিতীয় বৈঠক। বৈঠকে বিভিন্ন মন্ত্রক ও রাষ্ট্রায়ত্ব সংস্থাগুলির মূলধন খাতে ব্যয় পরিকল্পনা, বাজেট প্রস্তাবের রূপায়ণ এবং পরিকাঠামো ক্ষেত্রে বিনিয়োগ ত্বরান্বিত করতে বিভিন্ন পন্থা-পদ্ধতি নিয়ে আলোচনা হয়েছে। এই বৈঠকে কেন্দ্রীয় অর্থ সচিব, অর্থনৈতিক বিষয়ক দপ্তরের সচিব, রাষ্ট্রায়ত্ব দপ্তরের সচিব, বিদ্যুৎ মন্ত্রকের সচিব সহ রেল বোর্ডের চেয়ারম্যান ও কার্যনির্বাহী আধিকারিক এবং দুটি রাষ্ট্রায়ত্ব সংস্থার চেয়ারম্যান তথা ম্যানেজিং ডায়রেক্টররা উপস্থিত ছিলেন। বিদ্যুৎ এবং রেল মন্ত্রকের পাশাপাশি এই দুই মন্ত্রকের অধীন রাষ্ট্রায়ত্ব সংস্থাগুলির মূলধন খাতে ব্যয় নিয়ে পর্যালোচনার সময় অর্থমন্ত্রী জোর দিয়ে বলেন, মূলধন ব্যয় মহামারী পরবর্তী সময়ে অর্থনীতির পুনরুজ্জীবনে গুরুত্বপূর্ণ ভূমিকা পালন করবে। এই দুই মন্ত্রকের দায়িত্বপ্রাপ্ত মন্ত্রীদের মূলধন খাতে ধার্য ব্যয়ের বেশি সদ্ব্যবহারের উদ্দেশ্য পূরণে অর্থমন্ত্রী অনুরোধ জানান। শ্রীমতী সীতারমন বলেন, ২০২১-২২ সাধারণ বাজেটে ৫ লক্ষ ৫৪ হাজার কোটি টাকা মূলধন খাতে ব্যয়ের পরিকল্পনা রয়েছে। অবশ্য মূলধন খাতে ব্যয়ের পরিমাণ বাড়াতে রাষ্ট্রয়ত্ব ক্ষেত্রগুলিকেও অনুঘটকের ভূমিকা পালন করতে হবে।
অর্থমন্ত্রী পরিকাঠামো ক্ষেত্রে মূলধন ব্যয়ের বিষয়টি উল্লেখ করে বলেন, এই খাতে বাজেট বরাদ্দের অর্থ ব্যয়ের দায়িত্ব কেবল কেন্দ্রীয় সরকারের নয়। সেই সঙ্গে রাজ্য সরকার এবং বেসরকারি ক্ষেত্রগুলিকেও সক্রিয় ভূমিকা নিতে হবে। এই লক্ষ্যে বিভিন্ন মন্ত্রক পড়ে থাকা প্রকল্পগুলির কাজ দ্রুত শেষ করার উদ্যোগ নিয়েছে। তিনি বলেন, বিভিন্ন প্রকল্প রূপায়ণ খাতে সরকারি - বেসরকারি অংশিদারিত্বের বিষয়টি খুঁজে বের করার ব্যাপারে মন্ত্রকগুলিকে আরও সক্রিয় হতে হবে। ক্ষুদ্র ও মাঝারি শিল্প সংস্থাগুলির প্রাপ্য বকেয়া দ্রুত মিটিয়ে দিতে শ্রীমতী সীতারমন মন্ত্রক ও তাদের অধীন রাষ্ট্রায়ত্ব সংস্থাগুলিকে অনুরোধ জানান।
বৃহদায়তন গুরুত্বপূর্ণ প্রকল্পগুলিতে মূলধন খাতে ব্যয় ত্বরান্বিত করতে অর্থমন্ত্রী রেল এবং বিদ্যুৎ মন্ত্রকের সচিবদের প্রতি অনুরোধ জানান, যাতে ধার্য সময়-সীমার মধ্যে বরাদ্দকৃত অর্থ ব্যয় করা যায়। তিনি মন্ত্রকগুলিকে নিয়মিত ভাবে প্রকল্প ভিত্তিক কাজের অগ্রগতি পর্যালোচনার কথা বলেন। রাজ্য সরকারগুলিকেও প্রকল্পের দ্রুত রূপায়ণে সামিল করার পরামর্শ দেন তিনি। শ্রীমতী সীতারমন বলেন, অন্যান্য মন্ত্রক ও দপ্তরের সঙ্গেও এধরণের পর্যালোচনা বৈঠক অব্যাহত থাকবে।
CG/BD/AS
(Visitor Counter : 137
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা পালওয়াল থেকে সোনিপত হয়ে সোহানা-মানেসার-খড়খুদা পর্যন্ত হরিয়ানা অরবিটল রেল প্রকল্পে অনুমোদন দিয়েছে
নয়াদিল্লী, ১৫ সেপ্টেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয়ক কমিটি পালওয়াল থেকে সোনিপত হয়ে সোহানা-মানেসার-খড়খুদা পর্যন্ত হরিয়ানা অরবিটল রেল প্রকল্পে অনুমোদন দিয়েছে।
এই রেললাইনটি পালওয়াল থেকে শুরু হয়ে দিল্লী-আম্বালা বিভাগের বর্তমান হারসানা কালান স্টেশনে শেষ হবে। এটি বর্তমানে পাতিল স্টেশন , সুলতানপুর স্টেশন  এবং আসৌদা স্টেশন কে সংযুক্ত করবে।
বাস্তবায়ন:
এই প্রকল্পটি হরিয়ানা সরকারের সঙ্গে রেল মন্ত্রকের যৌথভাবে প্রতিষ্ঠিত হরিয়ানা রেল পরিকাঠামো উন্নয়ন নিগম লিমিটেড বাস্তবায়িত করবে। এই রেল প্রকল্পে হরিয়ানা সরকার, রেল মন্ত্রক এবং বেসরকারী অংশীদারিত্বের সমান অংশগ্রহণ থাকবে।
প্রাথমিকভাবে এই প্রকল্পের জন্য ৫ হাজার ৬১৭ কোটি টাকা ব্যয় বরাদ্দ করা হয়েছে। এই প্রকল্পের কাজ শেষ করতে সময় লাগবে ৫ বছর।
উপকারিতা:
এই রেললাইনের মাধ্যমে পালওয়াল, নুহ, গুরুগ্রাম, ঝাঁঝর ও হরিয়ানার সোনপত জেলার সাধারণ মানুষ উপকৃত হবেন।
এতে জাতীয় রাজধানী অঞ্চলের রেল যাতায়াতের ক্ষেত্রে ট্রাফিক পরিবর্তনে বিশেষ সুবিধা মিলবে। হরিয়ানা রাজ্যের বিভিন্ন ধরণের লজিস্টিক হাবগুলির বিকাশে সহায়তা প্রদান করবে। এই অঞ্চলের ডেডিকেটেড ফ্রেইট করিডর নেটওয়ার্কের সঙ্গে উচ্চগতির অবিরাম সংযোগ গড়ে ওঠার ফলে জাতীয় রাজধানী অঞ্চল থেকে ভারতের যেকোন বন্দরে পণ্য পরিবহনের সুবিধা মিলবে। এরফলে পণ্য পরিবহনের ব্যয় ও সময় দুটিই হ্রাস পাবে। পণ্য পরিবহন করিডরের ক্ষেত্রে উন্নতিসাধনের সঙ্গে ‘মেক ইন ইন্ডিয়া’ কর্মসূচি বাস্তবায়নের পথ সুগম হবে। এই প্রকল্প রূপায়িত হলে হরিয়ানা রাজ্যের সংরক্ষিত অঞ্চলগুলিতে অর্থনৈতিক ও সামাজিক কার্যকলাপ বৃদ্ধি পাবে।
প্রতিদিন প্রায় ২০ হাজার যাত্রী যাতায়াত করতে পারবেন এবং প্রতি বছর ৫০ মিলিয়ন টন পণ্য পরিবহনের সুযোগ তৈরি হবে।
প্রেক্ষাপট:
পালওয়াল থেকে সোনিপত পর্যন্ত অরবিটাল রেল করিডর জাতীয় রাজধানী অঞ্চলের সুস্থায়ী উন্নয়নে এবং দিল্লী অঞ্চলের বর্তমান ভারতীয় রেল নেটওয়ার্কের বিকাশে গুরুত্বপূর্ণ ভূমিকা পালন করবে। এই প্রকল্প দিল্লী থেকে শুরু হওয়া সমস্ত রেলপথ এবং হরিয়ানা রাজ্যের মধ্যে দিয়ে যাওয়া ফ্রেইট করিডর নেটওয়ার্কের সঙ্গে সংযোগ স্থাপন করবে।
(CG/SS/NS
প্রধানমন্ত্রীরদপ্তর
কেন্দ্রীয় মন্ত্রী ডা. মনসুখ মাণ্ডব্যর সার ক্ষেত্রে স্বনির্ভর হয়ে ওঠা সংক্রান্ত একটি নিবন্ধও প্রধানমন্ত্রী সকলের সঙ্গে ভাগ করে নিয়েছেন
নয়াদিল্লি, ১৩ জুন, ২০২৩
প্রধানমন্ত্রী শ্রী নরেন্দ্র মোদী সার ক্ষেত্রে আত্মনির্ভর হয়ে ওঠা সংক্রান্ত কেন্দ্রীয় মন্ত্রী ডা. মনসুখ মাণ্ডব্যর একটি নিবন্ধ সকলের সঙ্গে ভাগ করে নিয়েছেন।
কেন্দ্রীয় সার ও রসায়ন মন্ত্রী ডা. মনসুখ মাণ্ডব্যর এক ট্যুইট বার্তার প্রত্যুত্তরে প্রধানমন্ত্রীর দপ্তর থেকে বলা হয়েছে :
“ভারতের সার দপ্তর সংশ্লিষ্ট ক্ষেত্রে স্বনির্ভর হয়ে ওঠার জন্য যেসব তাৎপর্যপূর্ণ পদক্ষেপ গ্রহণ করেছে সেই সংক্রান্ত একটি নিবন্ধ লিখেছেন কেন্দ্রীয় মন্ত্রী ডা. মনসুখ মাণ্ডব্যজি। … সকলকে পড়ার অনুরোধ জানাচ্ছি!”
CG/CB/DM/…..
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৮ সেপ্টেম্বর, ২০২১
দেশে গত ২৪ ঘণ্টায় ১ কোটির বেশি টিকাকরণ
দেশব্যাপী টিকাকরণ অভিযানের আওতায় এখনও পর্যন্ত ৮৭ কোটি ৭ লক্ষ টিকার ডোজ দেওয়া হয়েছে
দেশে দৈনিক ভিত্তিতে আক্রান্তের সংখ্যা ২০১ দিন পর ২০ হাজারের নিচে; এদিকে গত ২৪ ঘণ্টায় নতুন করে আক্রান্তের সংখ্যা ১৮,৭৯৫
দেশে সুস্পষ্টভাবে করোনায় আক্রান্তের হার মোট আক্রান্তের ১ শতাংশেরও নিচে, বর্তমানে এই হার ০.৮৭ শতাংশ; ২০২০-র মার্চ এযাবৎ সর্বনিম্ন
দেশে সুস্পষ্টভাবে করোনায় আক্রান্তের সংখ্যা ২ লক্ষ ৯২ হাজার ২০৬; এই সংখ্যা ১৯২ দিনে সর্বনিম্ন
জাতীয় স্তরে সুস্থতার হার বর্তমানে ৯৭.৮১ শতাংশ; ২০২০-র মার্চ থেকে এযাবৎ সর্বাধিক
দেশে গত ২৪ ঘণ্টায় করোনামুক্ত হয়েছেন ২৬,০৩০ জন, এর ফলে মোট সুস্থতার সংখ্যা ৩,২৯,৫৮,০০২
সাপ্তাহিক ভিত্তিতে আক্রান্তের হার ১.৮৮ শতাংশ, যা গত ৯৫ দিন ৩ শতাংশের নিচে
দৈনিক ভিত্তিতে আক্রান্তের হার ১.৪২ শতাংশ, যা গত ২৯ দিন ৩ শতাংশের নিচে
দেশে এখনও পর্যন্ত নমুনা পরীক্ষার সংখ্যা ৫৬ কোটি ৫৭ লক্ষ
CG/BD/DM/
(Visitor Counter : 150
প্রধানমন্ত্রীরদপ্তর
কোয়াড নেতৃবৃন্দের শীর্ষ সম্মেলনের সূচনায় প্রধানমন্ত্রীর ভাষণ
নতুনদিল্লি, ২৪শে মে, ২০২২
সুধীবৃন্দ,
প্রধানমন্ত্রী কিশিদা, প্রধানমন্ত্রী অ্যান্টোনি অ্যালবানেস এবং রাষ্ট্রপতি বাইডেন,
প্রধানমন্ত্রী কিশিদা, আপনার সুন্দর আতিথেয়তার জন্য আপনাকে অনেক অনেক ধন্যবাদ। টোকিওতে আজ বন্ধুদের মধ্যে থাকতে পেরে আমার খুব ভালো লাগছে।
আমি প্রথমেই নির্বাচনে জয়লাভ করায় প্রধানমন্ত্রী অ্যান্টোনি অ্যালবানেসকে অভিনন্দন জানাই। শপথ নেবার ২৪ ঘন্টার মধ্যে আমাদের মাঝে আপনার উপস্থিতি প্রমাণ করে কোয়াড সদস্যদের সৌহার্দ্য এবং আপনার এই জোটের প্রতি দায়বদ্ধতা কত বেশী।
সুধীবৃন্দ,
খুব কম সময়ের মধ্যে কোয়াড বিশ্বমঞ্চে একটি গুরুত্বপূর্ণ স্থান করে নিয়েছে।
আজ কোয়াডের কাজের পরিধি বেড়েছে এবং তা আরো ফলপ্রসূ হয়ে উঠেছে। আমাদের পারস্পরিক আস্থা, আমাদের নিষ্ঠা এই গণতান্ত্রিক জোটের নতুন শক্তি ও উৎসাহ-উদ্দীপনার উৎস।
কোয়াডে আমাদের পারস্পরিক আস্থা ভারত-প্রশান্ত মহাসাগরীয় অঞ্চলকে একটি মুক্ত ও সমন্বিত অঞ্চলে পরিণত করতে সাহায্য করবে, যা আসলে আমাদের সকলেরই অভীষ্ট লক্ষ্য।
কোভিড পরিস্থিতির প্রতিকুলতার মধ্যেও, আমরা টিকা সরবরাহ, জলবায়ু পরিবর্তন, বিশ্বস্ত সরবরাহ-শৃঙ্খল, বিপর্যয় ব্যবস্থাপনা অর্থনৈতিক সহযোগিতার মত বিভিন্ন বিষয়ে আমাদের সমন্বয় বৃদ্ধি করেছি। এর মাধ্যমে ভারত-প্রশান্ত মহাসাগরীয় অঞ্চলে শান্তি, সমৃদ্ধি ও স্থিতিশীলতা নিশ্চিত হয়েছে।
সংশ্লিষ্ট অঞ্চলের জন্য কোয়াড একটি গঠনমূলক উদ্যোগ গ্রহণ করেছে।
এর মাধ্যমে ‘শুভশক্তি’ হিসেবে কোয়াডের ভাবমূর্তি আরো উজ্জ্বল হয়ে উঠবে।
অনেক অনেক ধন্যবাদ।

CG/CB/
(